Ehdotuksen tarkoituksena on tarkistaa Euroopan työterveys- ja työturvallisuusviraston (EU-OSHA) perustamisesta annettua asetusta vuodelta 1994. Tarkistukseen on kaksi syytä.

(2)Perustamisvuodestaan 1994 lähtien EU-OSHAlla on ollut merkittävä rooli työterveyden ja -turvallisuuden parantamisen tukemisessa kaikkialla Euroopan unionissa. Samaan aikaan työterveyden ja -turvallisuuden alalla on tapahtunut kehitystä. Tästä syystä EU-OSHAn tavoitteiden ja tehtävien kuvaukseen on tehtävä joitakin muutoksia neuvoston asetukseen (EY) N:o 2062/94 sisältyviin säännöksiin verrattuna.

(1)Euroopan työturvallisuus- ja työterveysvirasto (EU-OSHA) perustettiin neuvoston asetuksella (EY) N:o 2062/94 edistämään työympäristön parantamista työntekijöiden terveyden ja turvallisuuden suojelemisen osalta toimilla, joilla on tarkoitus lisätä ja levittää tätä kehitystä todennäköisesti tukevaa tietämystä.

(8)Asetuksessa (EY) N:o 2062/94 annetut EU-OSHAn henkilöstöä koskevat säännökset olisi linjattava neuvoston asetuksessa (ETY, Euratom, EHTY) N:o 259/68 säädettyjen Euroopan unionin virkamiehiin sovellettavien henkilöstösääntöjen, jäljempänä ’henkilöstösäännöt’, ja unionin muuta henkilöstöä koskevien palvelussuhteen ehtojen, jäljempänä ’muuta henkilöstöä koskevat palvelussuhteen ehdot’, mukaisiksi.

(7)Asetuksen (EY) N:o 2062/94 rahoitussäännökset sekä ohjelmasuunnittelua ja raportointia koskevat säännökset olisi linjattava komission delegoidun asetuksen (EU) N:o 1271/2013 mukaisiksi.

(6)Euroopan unionissa ja jäsenvaltioissa on jo järjestöjä, jotka tarjoavat tämäntyyppisiä tietoja ja palveluita. Jotta EU:n tasolla saataisiin mahdollisimman paljon hyötyä näiden järjestöjen jo tekemästä työstä, on aiheellista säilyttää EU-OSHAn asetuksen (EY) N:o 2062/94 nojalla perustama nykyinen hyvin toimiva verkosto, joka muodostuu jäsenvaltioiden yhteyspisteistä ja niiden kansallisista kolmikantaisista verkostoista. On myös tärkeää, että virastolla on erittäin tiiviit toiminnalliset yhteydet työturvallisuuden ja työterveyden neuvoa-antavaan komiteaan, jotta varmistetaan hyvä koordinointi ja synergiaedut.

(3)Asetusta (EY) N:o 2062/94 on muutettu useita kertoja. Koska siihen tehdään uusia muutoksia, se olisi näin ollen selkeyden vuoksi korvattava ja kumottava.

e)tarjota Euroopan unionin instituutioille ja elimille sekä jäsenvaltioille objektiivista ja saatavilla olevaa teknistä, tieteellistä, oikeudellista ja taloudellista tietoa ja asiantuntemusta, jota ne tarvitsevat voidakseen muotoilla ja panna täytäntöön harkittua ja vaikuttavaa politiikkaa, joka on suunniteltu työntekijöiden terveyden ja turvallisuuden suojaamiseksi; tarjota tätä varten Euroopan komissiolle etenkin teknistä, tieteellistä, oikeudellista ja taloudellista tietoa ja asiantuntemusta, jota se tarvitsee voidakseen hoitaa lainsäädännön ja toimenpiteiden kartoittamiseen, valmisteluun ja arviointiin liittyvät tehtävänsä työntekijöiden terveyden ja turvallisuuden suojelun alalla, etenkin siltä osin kuin on kyse lainsäädännön vaikutuksista, lainsäädännön mukauttamisesta tieteen ja tekniikan kehitykseen ja lainsäädännön käytännön täytäntöönpanosta yrityksissä, varsinkin mikroyrityksissä ja pienissä ja keskisuurissa yrityksissä;

5.Hallitusten, työntekijäjärjestöjen ja työnantajajärjestöjen edustajien on kunkin muodostettava hallintoneuvoston sisällä toimiva ryhmä. Kukin ryhmä nimeää koordinaattorin, jotta voidaan tehostaa asioiden käsittelyä ryhmissä ja niiden välillä. Työnantajien ja työntekijöiden ryhmien koordinaattoreiden on oltava Euroopan tason järjestöjen edustajia, eikä heitä tarvitse nimetä nimitettyjen hallintoneuvoston jäsenten keskuudesta. Koordinaattorit, joita ei ole nimitetty 1 kohdassa tarkoitetuiksi hallintoneuvoston jäseniksi, osallistuvat kokouksiin ilman äänioikeutta.

4.Jäsenten ja heidän varajäsentensä toimikausi on neljä vuotta. Toimikausi voidaan uusia. Jos jäsenen toimikausi päättyy tai jäsen eroaa tai erotetaan, hän jatkaa tehtävässään, kunnes hänet on nimitetty uudeksi toimikaudeksi tai hänen tilalleen on nimitetty uusi jäsen.

Ehdotukset komitean kolmelta ryhmältä on toimitettava neuvostolle; ehdotukset on myös toimitettava komissiolle tiedoksi.

f)hyväksyy jäsentensä ja riippumattomien asiantuntijoiden eturistiriitojen ehkäisemistä ja hallintaa koskevat säännöt;

g)hyväksyy tarpeiden analysoinnin pohjalta tiedotusta ja viestintää koskevat suunnitelmat ja päivittää niitä säännöllisesti;

h)hyväksyy työjärjestyksensä;

i)käyttää 2 kohdan mukaisesti viraston henkilöstön suhteen henkilöstösäännöissä nimittävälle viranomaiselle ja muuta henkilöstöä koskevissa palvelussuhteen ehdoissa työsopimusten tekemiseen valtuutetulle viranomaiselle annettuja valtuuksia, jäljempänä ’nimittävän viranomaisen toimivalta’;

j)vahvistaa tarvittavat henkilöstösääntöjen ja muuta henkilöstöä koskevien palvelussuhteen ehtojen täytäntöönpanoa koskevat säännökset henkilöstösääntöjen 110 artiklan mukaisesti;

k)nimittää pääjohtajan ja jatkaa tarvittaessa tämän toimikautta tai erottaa tämän 19 artiklan mukaisesti;

l)jollei henkilöstösäännöistä ja muuta henkilöstöä koskevista palvelussuhteen ehdoista muuta johdu, nimittää tilinpitäjän, joka hoitaa tehtäviään täysin riippumattomasti;

m)huolehtii siitä, että sisäisen tai ulkoisen tarkastuksen raportteihin ja arviointeihin perustuvien havaintojen ja suositusten sekä Euroopan petostentorjuntaviraston (OLAF) tutkimusten perusteella toteutetaan asianmukaiset jatkotoimet;

n)tekee kaikki viraston sisäisten rakenteiden perustamista ja tarvittaessa niiden muuttamista koskevat päätökset ottaen huomioon viraston toimintatarpeet ja moitteettoman varainhoidon;

o)hyväksyy työjärjestelyjen vahvistamisen 30 artiklan 1 kohdan mukaisesti.

2.Hallintoneuvosto tekee henkilöstösääntöjen 110 artiklan mukaisesti henkilöstösääntöjen 2 artiklan 1 kohtaan ja muuta henkilöstöä koskevien palvelussuhteen ehtojen 6 artiklaan perustuvan päätöksen, jolla siirretään nimittävän viranomaisen toimivalta pääjohtajalle ja määritellään olosuhteet, joissa toimivallan siirto voidaan keskeyttää. Pääjohtajalla on valtuudet siirtää tämä toimivalta edelleen.

3.Jos poikkeukselliset olosuhteet sitä edellyttävät, hallintoneuvosto voi tekemällään päätöksellä tilapäisesti keskeyttää pääjohtajalle siirretyn nimittävän viranomaisen toimivallan ja hänen edelleen siirtämänsä nimittävän viranomaisen toimivallan ja käyttää kyseistä toimivaltaa itse tai siirtää sen jollekin jäsenistään tai jollekulle henkilöstöön kuuluvalle, joka on muu kuin pääjohtaja.

6 artikla – Vuotuinen ja monivuotinen ohjelmasuunnittelu

1.Pääjohtaja laatii vuosittain 11 artiklan 5 kohdan c alakohdan mukaisesti ohjelma-asiakirjan, joka sisältää monivuotisen ja vuotuisen ohjelman suunnitelmat komission delegoidun asetuksen (EU) N:o 1271/2013 32 artiklan mukaisesti, ja ottaa huomioon komission esittämät ohjeet.

2.Hallintoneuvosto hyväksyy kunkin vuoden 30 päivään marraskuuta mennessä 1 kohdassa tarkoitetun ohjelma-asiakirjan ja toimittaa sen Euroopan parlamentille, neuvostolle ja komissiolle viimeistään 31 päivänä tammikuuta, samoin asiakirjan mahdolliset myöhemmät päivitetyt versiot.

Ohjelma-asiakirjasta tulee lopullinen, kun unionin yleinen talousarvio on lopullisesti vahvistettu, ja sitä on tarvittaessa mukautettava talousarviota vastaavasti.

3.Vuotuisessa työohjelmassa on esitettävä yksityiskohtaiset tavoitteet ja odotetut tulokset, suoritusindikaattorit mukaan lukien. Siinä on myös esitettävä kuvaus rahoitettavista toimista ja mainittava kuhunkin toimeen osoitetut taloudelliset ja henkilöstöresurssit toimintoperusteisen budjetoinnin ja hallinnoinnin periaatteiden mukaisesti. Vuotuisen työohjelman on oltava yhdenmukainen 5 kohdassa tarkoitetun monivuotisen työohjelman kanssa. Siinä on selkeästi ilmoitettava, mitä tehtäviä on lisätty, muutettu tai poistettu edelliseen varainhoitovuoteen verrattuna. Vuotuisessa ja/tai monivuotisessa ohjelmassa on esitettävä strategia suhteiden järjestämiseksi 30 artiklassa tarkoitettuihin kolmansiin maihin tai kansainvälisiin järjestöihin sekä tähän strategiaan liittyvät toimet.

4.Hallintoneuvosto muuttaa hyväksyttyä vuotuista työohjelmaa tarvittaessa, jos virastolle annetaan uusi tehtävä. Hallintoneuvosto voi siirtää pääjohtajalle valtuudet tehdä vuotuiseen työohjelmaan muita kuin olennaisia muutoksia.

Vuotuiseen työohjelmaan tehtävät olennaiset muutokset on hyväksyttävä samaa menettelyä noudattaen kuin alkuperäinen vuotuinen työohjelma.

5.Monivuotisessa työohjelmassa on esitettävä yleinen strateginen ohjelma, mukaan lukien tavoitteet, odotetut tulokset ja suoritusindikaattorit. Siinä on esitettävä myös resurssien ohjelmointi, mukaan lukien monivuotinen talousarvio ja henkilöstösuunnitelma. Siinä on esitettävä strategia suhteiden järjestämiseksi kolmansiin maihin ja kansainvälisiin järjestöihin ja täsmennettävä tähän liittyvät resurssit.